Document ID: 32004R0741

Komisijos reglamentas (EB) Nr. 741/2004
2004 m. balandžio 21 d.
nustatantis importuotojams skiriamus kiekius iš Bendrijos kiekybinių kvotų, taikomų tam tikriems Kinijos Liaudies Respublikos kilmės produktams, perskirstytiems Reglamentu (EB) Nr. 308/2004
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 2003 m. kovo 3 d. Tarybos reglamentą (EB) Nr. 427/2003 [1] dėl pereinamojo laikotarpio apsaugos mechanizmo tam tikrų Kinijos Liaudies Respublikos kilmės prekių importui ir iš dalies keičiantį Reglamentą (EB) Nr. 519/94 dėl bendrų importo iš tam tikrų trečiųjų šalių taisyklių,
atsižvelgdama į 1994 m. kovo 7 d. Tarybos reglamentą (EB) Nr. 520/94 [2], nustatantį Bendrijos kiekybinių kvotų administravimo tvarką, ypač į jo 9 ir 13 straipsnius,
atsižvelgdama į 2004 m. vasario 20 d. Komisijos reglamentą (EB) Nr. 308/2004 [3] dėl tam tikrų Kinijos Liaudies Respublikos kilmės prekių 2003 m. nepanaudotos kiekybinių kvotų dalies perskirstymo, ypač į jo 6 straipsnį,
kadangi:
(1) Reglamentu (EB) Nr. 308/2004 nustatytos kiekvienos susijusios kvotos dalys, numatytos tradiciniams ir netradiciniams importuotojams, ir dalyvavimo skirstant turimus kiekius sąlygos bei metodai. Importuotojai teikė importo licencijų paraiškas kompetentingoms nacionalinėms institucijoms nuo 2004 m. vasario 21 d. iki 2004 m. kovo 10 d. 15.00 val. Briuselio laiku, pagal Reglamento (EB) Nr. 308/2004 3 straipsnį.
(2) Vadovaudamasi Reglamento (EB) Nr. 308/2004 5 straipsniu, Komisija gavo iš valstybių narių smulkią ataskaitą apie pateiktų importo licencijų paraiškų skaičių ir bendrą kiekį bei apie visą tradicinių importuotojų 1998 ir 1999 m. (ataskaitiniai metai) importuotą kiekį.
(3) Remdamasi šia informacija, Komisija dabar gali nustatyti vienodus kiekybinius kriterijus, pagal kuriuos kompetentingos nacionalinės institucijos gali tenkinti valstybių narių importuotojų licencijų paraiškas kiekybinėms kvotoms, perskirstytoms Reglamentu (EB) Nr. 308/2004.
(4) Išnagrinėjus valstybių narių pateiktus skaičius, paaiškėjo, kad tradicinių importuotojų pateiktų paraiškų produktams, išvardytiems šio reglamento I priede, bendras kiekis viršija jiems skirtos kvotos dalį. Todėl paraiškos turi būti tenkinamos taikant vienodą sumažinimo dydį, nurodytą I priede kiekvieno importuotojo per ataskaitinį laikotarpį importuotoms prekėms, išreikštoms kiekiais.
(5) Išnagrinėjus valstybių narių pateiktus skaičius, paaiškėjo, kad netradicinių importuotojų pateiktų paraiškų produktams, išvardytiems šio reglamento II priede, bendras kiekis viršija arba yra mažesnis už jiems skirtos kvotos dalį. Todėl paraiškos turi būti tenkinamos taikant vienodą sumažinimo dydį, nurodytą II priede kiekvieno importuotojo prašomam kiekiui, kaip yra apribota Reglamentu (EB) Nr. 308/2004.
(6) Netradicinių importuotojų neišnaudoti kiekiai paskirti tradiciniams importuotojams.
PRIĖMĖ ŠĮ REGLAMENTĄ:
1 straipsnis
Atsakydamos į tradicinių importuotojų tinkamai pateiktas licencijų paraiškas dėl Kinijos Liaudies Respublikos kilmės produktų, išvardytų I priede, kompetentingos nacionalinės institucijos skiria kiekvienam importuotojui kiekį, lygų jo 1998 ir 1999 m. importuotų prekių kiekiui, pakoreguotą taikant sumažinimo dydį, nurodytą kiekvienai kvotai minėtame priede.
Kai naudojant kiekybinį kriterijų reikėtų skirti didesnį negu prašoma kiekį, skirtas kiekis turi neviršyti paraiškoje nurodyto kiekio.
2 straipsnis
Atsakydamos į netradicinių importuotojų tinkamai pateiktas licencijų paraiškas dėl Kinijos Liaudies Respublikos kilmės produktų, išvardytų II priede, kompetentingos nacionalinės institucijos skiria kiekvienam importuotojui kiekį, lygų prašomam kiekiui, neviršijant Reglamentu (EB) Nr. 308/2004 nustatytų ribų, pakoreguotą taikant sumažinimo dydį, nurodytą kiekvienai kvotai minėtame priede.
3 straipsnis
Šis reglamentas įsigalioja jo paskelbimo Europos Sąjungos oficialiajame leidinyje dieną.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. balandžio 21 d.

Labels: 18
3
1